Suomi

APPLE INC.
iLIFE-OHJELMISTOLISENSSISOPIMUS

LUKEKAA TÄMÄ OHJELMISTOLISENSSISOPIMUS ("LISENSSI") HUOLELLISESTI ENNEN APPLE-OHJELMISTON KÄYTTÖÄ. APPLE-OHJELMISTOA KÄYTTÄMÄLLÄ SITOUDUTTE NOUDATTAMAAN TÄMÄN LISENSSIN EHTOJA. JOS ETTE HYVÄKSY LISENSSIN EHTOJA, ÄLKÄÄ KÄYTTÄKÖ OHJELMISTOA. JOS ETTE HYVÄKSY LISENSSIN EHTOJA, VOITTE PALAUTTAA APPLE-OHJELMISTON SEN HANKINTAPAIKKAAN HYVITYSTÄ VARTEN. MIKÄLI APPLE-OHJELMISTO HANKITTIIN SÄHKÖISESTI, OSOITTAKAA "EN HYVÄKSY/HYLKÄÄ". JOS APPLE-OHJELMISTO ON HANKITTU OSANA LAITTEISTOA, TEIDÄN ON HYVITYKSEN SAADAKSENNE PALAUTETTAVA KOKO LAITTEISTO/OHJELMISTOPAKETTI. 

TÄRKEÄ HUOMAUTUS: Tätä ohjelmistoa voidaan käyttää materiaalin jäljentämiseen. Se on lisensoitu vain sellaisen materiaalin jäljentämiseen, joka on vapaa tekijänoikeuksista tai johon teillä on tekijänoikeus tai muu laillinen jäljennysoikeus. Tätä ohjelmistoa voidaan myös käyttää siten, että musiikkitiedostoja kuunnellaan etäyhteyden kautta tietokoneiden välillä. Tekijänoikeuksilla suojatun musiikin etäkäyttö on sallittua vain lailliseen, henkilökohtaiseen tarkoitukseen tai muulla lain sallimalla tavalla. Jos olette epävarma oikeudestanne jäljentää materiaalia, ottakaa yhteyttä lainopilliseen neuvonantajaan. 

1. Yleistä. Apple Inc. (”Apple”) myöntää tämän Lisenssin mukana tulleisiin Applen ja muiden valmistajien ohjelmiin, sisältöön, dokumentaatioon ja kirjasimiin, niin levyllä, muistissa tai missä tahansa muussa tallennusvälineessä taikka missä tahansa muussa muodossa (yhteisnimitykseltään ”Apple-ohjelmisto”) tämän lisenssin ehtojen mukaisen käyttöoikeuden, mutta ei myy teille kyseistä aineistoa ja pidättää itsellään kaikki oikeudet, joita ei ole erikseen teille luovutettu. Te omistatte tallennusvälineen, jolle Apple-ohjelmisto on tallennettu, mutta Apple ja/tai Applen lisensoijat omistavat itse Apple-ohjelmiston. Tämän Lisenssin puitteissa luovutetut oikeudet kattavat myös sellaiset päivitykset, jotka korvaavat alkuperäisen Apple-ohjelmistotuotteen ja/tai täydentävät sitä edellyttäen, että tällaiset päivitykset eivät sisällä erillistä lisenssiä, jolloin erillinen lisenssi ohittaa tämän Lisenssin. 

Apple-ohjelmiston kautta näytetyn tai käytetyn sisällön omistus- ja tekijänoikeudet kuuluvat vastaavalle omistajalle. Tällainen sisältö saattaa olla tekijänoikeuslakien tai muiden immateriaalista omaisuutta koskevien lakien ja säädösten suojaama, ja siihen saatetaan soveltaa kyseistä sisältöä tarjoavan kolmannen osapuolen käyttöehtoja. Tämä Lisenssi ei anna minkäänlaista oikeutta käyttää kyseistä sisältöä.

2. Lisenssin käyttö ja rajoitukset. 
A. Yhden käyttäjän lisenssi. Apple-ohjelmisto lisensoidaan teille ohjelmistopakettina, ja tämän sopimuksen perusteella teillä on oikeus asentaa Apple-ohjelmisto ja käyttää sitä vain yhdessä Apple-tietokoneessa kerrallaan. Lisenssi kieltää Apple-ohjelmiston samanaikaisen asentamisen useampaan kuin yhteen tietokoneeseen, eikä Apple-ohjelmistoa voida asettaa käyttöön verkossa, jossa sitä voisi käyttää useampi kuin yksi tietokone kerrallaan. Apple-ohjelmistoa voidaan käyttää materiaalin jäljentämiseen, jos käyttö rajoittuu muuhun kuin tekijänoikeuksilla suojattuun materiaaliin tai sellaiseen materiaaliin, johon käyttäjällä on tekijänoikeus, tai jonka jäljentämiseen käyttäjällä on valtuutus tai laillinen lupa. Apple-ohjelmistosta voidaan tehdä vain varmuuskopiointitarkoituksessa yksi tietokoneella luettavissa oleva kopio, jossa tulee näkyä samat tekijänoikeustiedot kuin alkuperäisessä.

B. Family Pack -lisenssi. Jos olet ostanut iLife Family Pack -version, lisenssi antaa luvan yhden (1) Apple-ohjelmiston kopion asentamiseen enintään viiteen (5) Apple-tietokoneeseen edellyttäen, että tietokoneet ovat samassa taloudessa ja niitä käyttävät saman talouden jäsenet. "Taloudella" tarkoitetaan tässä henkilöitä, jotka asuvat samassa asunnossa, kuten omakotitalossa, huoneistossa, asuntovaunussa tai osakehuoneistossa. Se koskee myös opiskelijoita, jotka ovat talouden ensisijaisia asukkaita, vaikka asuvatkin oppilaitoksensa kampusalueella. Family Pack -lisenssi ei koske kaupallisia eikä yrityskäyttäjiä.

C. Teillä on oikeus käyttää tekijänoikeusmaksuttomasti Applen ja muiden valmistajien äänisisältöä ("Äänisisältö"), joka sisältyy Apple-ohjelmistoon tai toimitetaan sen mukana, luodaksenne ääniraitoja omiin video- ja ääniprojekteihinne. Teillä on oikeus lähettää ja jaella omia, äänisisällön avulla tehtyjä ääniraitojanne. Teillä ei kuitenkaan ole oikeutta jaella yksittäisiä näytteitä, äänisettejä tai äänisisältöä sellaisinaan kaupallisissa tai muissa tarkoituksissa, eikä tällaista materiaalia voida pakata uudelleen kokonaan tai osissa ääninäytteinä, äänitiedostoina, äänitehosteina tai äänitaustoina.

D. Tietyt Apple-ohjelmiston komponentit ja Apple-ohjelmiston mukana tulevat, kolmannen osapuolen avoimen lähdekoodin ohjelmat ovat saatavilla tai saattavat olla saatavilla Applen Open Source -sivuilla (http://www.opensource.apple.com/) (yhteisnimitykseltään ”Avoimen lähdekoodin komponentit”). Te voitte muokata tai korvata ainoastaan näitä Avoimen lähdekoodin komponentteja, edellyttäen että (i) tuloksena olevaa muokattua Apple-ohjelmistoa käytetään muokkaamattoman Apple-ohjelmiston tilalla vain yhdessä Apple-merkkisessä tietokoneessa ja että (ii) tämän Lisenssin ehtoja sekä avoimen lähdekoodin komponenttien käyttöä rajoittavia lisenssiehtoja noudatetaan. Applella ei ole velvollisuutta tarjota ylläpitoa tai teknistä tai muuta tukea tuloksena olevalle muokatulle Apple-ohjelmistolle.
 
E. Sitoudutte siihen, että ette saa kopioida (muutoin kuin tässä Lisenssissä on erikseen sallittu), purkaa, takaisinmallintaa, jakaa osiin, yrittää palauttaa lähdekoodiksi tai muokata Apple-ohjelmistoa, sen tarjoamia palveluita tai mitään niiden osia, purkaa niiden salausta tai luoda niiden pohjalta johdannaisteoksia ettekä antaa muille mahdollisuutta tehdä näin (muutoin kuin ainoastaan mikäli ja siinä määrin kuin sovellettava laki estää jonkin edellä mainitun rajoituksen tai siinä määrin kuin Apple-ohjelmistoon sisältyvien Avoimen lähdekoodin komponenttien käyttöä koskevat lisenssiehdot sen mahdollisesti sallivat). Tällaisten toimien yritys tulkitaan Applen ja Apple-ohjelmiston lisensoijien oikeuksien loukkaukseksi. Tämän rajoituksen rikkominen saattaa johtaa syytteisiin ja vahingonkorvauksiin.

F. Tässä osiossa lueteltujen tuotteiden osalta pätevät seuraavat lisäsopimusehdot: 

i. iTunes Store ja muut palvelut. Apple-ohjelmisto saattaa mahdollistaa pääsyn Applen iTunes Storeen ja muihin Applen ja kolmansien osapuolten palveluihin ja verkkosivustoihin (yhdessä ja erikseen ”Palvelut”). Näiden Palveluiden käyttö edellyttää internet-yhteyttä, saattaa edellyttää erillisten palveluehtojen hyväksymistä ja voi olla erikseen maksullista. 

Ymmärrätte, että käyttäessänne Palveluita saatatte kohdata sisältöä, jota voidaan pitää loukkaavana, siveettömänä tai sopimattomana ja joka saattaa sisältää rumaa kieltä. Hyväksytte, että käytätte Palveluita omalla riskillänne ja että Apple ei ole vastuussa sisällöstä, joka on loukkaavaa, siveetöntä tai sopimatonta. iTunes Storessa käytettävät sisällön tyypittelyt (mukaan lukien lajit, alalajit, podcast-kategoriat, alakategoriat ja vastaavat) ja kuvaukset on tarkoitettu vain helpottamaan käyttöä, ja ymmärrätte ja hyväksytte, että Apple ei takaa niiden täsmällisyyttä.

Hyväksytte, että Palvelut, mukaan lukien rajoituksetta grafiikat, äänileikkeet ja toimitetun sisällön, sisältävät tietoa ja materiaalia, jonka omistaa Apple ja/tai sen lisensoijat ja jota suojaavat sovellettavat immateriaalioikeus- ja muut lait, mukaan lukien rajoituksetta tekijänoikeudet, ja että ette käytä sellaista tietoa tai materiaalia millään muulla tavalla kuin on sallittu Palvelujen käyttämiseksi. Palveluiden mitään osaa ei saa jäljentää missään muodossa tai millään keinolla. Sitoudutte siihen, että ette muokkaa, vuokraa, liisaa, lainaa, myy tai levitä Palveluita tai luo niistä johdannaisteoksia millään tavalla ettekä käytä Palveluita millään ei-sallitulla tavalla mukaan lukien rajoituksetta verkon luvaton käyttö ja kuormittaminen. 

Apple-ohjelmiston kautta käytettävät Palvelut eivät ole saatavilla kaikilla kielillä tai kaikissa maissa. Apple ei esitä, että nämä Palvelut sopisivat käytettäviksi tai olisivat käytettävissä missään tietyssä paikassa. Mikäli päätätte käyttää kyseisiä Palveluita, teette sen omasta aloitteestanne ja vastaatte siitä, että toimintanne noudattaa kaikkia sovellettavia lakeja mukaan lukien rajoituksetta sovellettavat paikalliset lait. 

Applella ja sen lisensoijilla on oikeus muuttaa, keskeyttää, poistaa mitä tahansa Palveluita tai estää niiden käyttö koska tahansa ilman ennakkoilmoitusta. Apple ei missään olosuhteissa ole vastuussa näiden Palveluiden poistamisesta tai käytön estämisestä. Apple voi myös aina rajoittaa tiettyjen Palveluiden käyttöä tai rajoittaa niihin pääsyä ilman ennakkoilmoitusta ja joutumatta siitä vastaamaan. 

ii. GarageBand/Jam Pack-ohjelmisto. Teillä on oikeus käyttää tekijänoikeusmaksuttomasti Applen ja muiden valmistajien äänisilmukkasisältöä (”Äänisisältöä”), joka sisältyy Apple-ohjelmistoon tai toimitetaan sen mukana, luodaksenne omia ääniraitoja ääni- ja videoprojekteihinne. Teillä on oikeus lähettää ja/tai jaella omia, äänisisällön avulla tehtyjä ääniraitojanne. Teillä ei kuitenkaan ole oikeutta jaella yksittäisiä näytteitä, äänisettejä tai äänisilmukoita sellaisinaan kaupallisissa tai muissa tarkoituksissa, eikä tällaisia silmukoita voida pakata uudelleen kokonaan tai osissa ääninäytteinä, äänikirjastoina, äänitehosteina tai äänitaustoina. 
Artistioppitunnit (Artist Lessons) tarjotaan vain henkilökohtaisiksi musiikkioppitunneiksi, eikä niitä ole sallittua käyttää muihin tarkoituksiin. Artistioppitunteja ei saa levittää kaupallisesti tai muutoin kokonaisuutena tai osissa missään muodossa tai millään tavalla. Artistioppituntien taitotasot (aloittelija, keskitaso, edistynyt) ja kuvaukset on tarkoitettu helpottamaan käyttöä, ja ymmärrätte ja hyväksytte, että Apple ei takaa niiden virheettömyyttä. Opi soittamaan -ominaisuus, johon artistioppitunnit sisältyvät, edellyttää musiikki-instrumentteja.

iii. iWeb-ohjelmisto. Tämän ohjelmiston käyttäminen musiikin, valokuvien, kuvien, podcastien, videoiden tai muun sisällön lisäämiseen verkkosivuille on sallittua vain sellaisen sisällön osalta, johon omistatte tekijänoikeudet ja muut oikeudet tai johon olette hankkineet kaikki tarvittavat luvat muilta, tai jonka käyttöön verkkosivuillanne teillä on muu laillinen oikeus. Jos olette epävarma siitä, onko teillä oikeutta tietyn sisällön käyttämiseen verkkosivuillanne, ottakaa yhteyttä lainopilliseen neuvonantajaan.

iv. iMovie-ohjelmisto. Ymmärrätte ja hyväksytte, että videonvakausominaisuuden käytön tulokset voivat vaihdella ja että videosisällön laadusta riippuen sen vakauttaminen ei ehkä onnistu. Matkakarttagrafiikat eivät ehkä sisällä kaikkia kaupunkeja, maita tai mielenkiintoisia kohteita. 

v. iPhoto-ohjelmisto. Ymmärrätte ja hyväksytte, että Faces-kasvontunnistusominaisuuden käytön tulokset voivat olla vaihtelevia. Joidenkin iPhoton ominaisuuksien käyttö on riippuvaista kameranne ominaisuuksista. Ymmärrätte ja hyväksytte, että valokuvienne lähettäminen kolmannen osapuolen palveluun edellyttää kyseisen palvelun ehtojen ja määräysten noudattamista. Kun lähetätte valokuvia tällaiseen palveluun tai haette valokuvia tällaisesta palvelusta, iPhoto-ohjelmisto synkronoi iPhotossa olevat merkkitietonne palvelussa olevien valokuvien merkkien kanssa, mistä voi seurata valokuvien merkkitietojen katoaminen iPhotossa. Tarkistakaa tietokoneenne iPhoto-asetukset ja katsokaa lisätietoja käyttöohjeista. Sijaintitiedot eivät ehkä ole saatavilla kaikilla alueilla ja niitä tarjotaan ainoastaan käyttökokemuksen parantamiseksi. Apple tai sen sisällöntarjoajat eivät takaa minkään Palveluiden näyttämien sijaintitietojen saatavuutta, virheettömyyttä, kattavuutta, luotettavuutta tai ajantasaisuutta. 

vi. MobileMe-palvelu. Hyväksytte, että MobileMen palveluehdot koskevat kaikkea Apple-ohjelmiston kautta MobileMe-tunnuksellanne julkaistua materiaalia riippumatta siitä, julkaisetteko sen itse vai julkaiseeko sen joku muu. MobileMe-palvelun käyttöä koskevat seuraavat lisäehdot: MobileMen palveluehdot, jotka ovat luettavissa osoitteessa http://www.apple.com/legal/mobileme ja Applen yksityisyydensuojapolitiikka, joka on luettavissa osoitteessa http://www.apple.com/fi/legal/privacy.

G. Apple-ohjelmistoa voidaan käyttää materiaalin jäljentämiseen, jos jäljentäminen rajoittuu sellaiseen materiaalin, jota ei ole suojattu tekijänoikeuksin, johon teillä on tekijänoikeus tai jonka jäljentämiseen teillä on valtuutus tai muu laillinen oikeus. Apple-ohjelmiston kautta näytetyn tai käytetyn sisällön omistus- ja tekijänoikeudet kuuluvat vastaavalle omistajalle. Tällainen sisältö saattaa olla tekijänoikeuslakien tai muiden immateriaalista omaisuutta koskevien lakien ja säädösten suojaama, ja siihen saatetaan soveltaa kyseistä sisältöä tarjoavan kolmannen osapuolen käyttöehtoja. Teillä ei ole oikeutta käyttää, ottaa erilleen tai levittää kaupallisesti tai muilla tavoin itsenäisinä osina valokuvia, kuvia, grafiikoita, kuvitusta tai vastaavaa aineistoa (”Digitaalisia kuvia”) joita Apple-ohjelmisto sisältää tai jotka tarjotaan sen osana tai käyttää muilla tavoin Digitaalisia kuvia muussa yhteydessä kuin niiden aiotussa käytössä osana Apple-ohjelmistoa.

H. Apple tarjoaa käyttäjän avuksi osana Apple-ohjelmistoa pääsyn tiettyihin kolmansien osapuolten ohjelmistoihin tai palveluihin. Mikäli Apple-ohjelmisto sisältää kolmansien osapuolten ohjelmistoja tai palveluita tai tarjoaa pääsyn niihin, Applella ei ole suoraa tai välillistä velvollisuutta tarjota mitään teknistä tai muuta tukea kyseisille ohjelmistoille tai palveluille. Ottakaa ohjelmistoon, palveluun ja/tai tuotteisiin liittyvissä teknisen tuen ja asiakaspalvelun asioissa yhteyttä suoraan kyseisen ohjelmiston myyjään, valmistajaan tai palveluntarjoajaan.

3. Siirto. Teillä ei ole oikeutta vuokrata, liisata, lainata tai jatkolisensoida Apple-ohjelmistoa. Tämän Apple-ohjelmiston Lisenssin tuottamat oikeudet voidaan kuitenkin kertaalleen siirtää kokonaisuudessaan edellyttäen, että: (a) Apple-ohjelmisto siirretään kokonaisuudessaan, mukaan lukien kaikki komponentit, alkuperäinen tallennusväline, painettu aineisto ja tämä Lisenssi, (b) te sitoudutte hävittämään hallussanne olevat muut Apple-ohjelmiston kopiot, myös tietokoneeseen tai muuhun tallennuslaitteeseen tallennetut kopiot ja (c) osapuoli, jonka haltuun Apple-ohjelmisto siirtyy, lukee tämän Lisenssin sopimusehdot ja hyväksyy ne. Kaikki Apple-ohjelmiston komponentit kuuluvat kokonaisohjelmistoon, eikä niitä voida erottaa muusta ohjelmistosta ja jaella itsenäisinä sovelluksina. 

Päivitykset: Jos Apple-ohjelmiston päivitys korvaa kokonaan (täysi asennus) Apple-ohjelmiston aiemmin lisensoidun version, teillä ei ole oikeutta käyttää molempia ohjelmistoversioita samanaikaisesti eikä siirtää niitä erillisinä.

NFR (Not for Resale) -kopiot: Lisenssin muista osioista huolimatta Apple-ohjelmistoa, joka on merkitty tai muuten osoitettu pelkästään myynninedistämistarkoituksiin, on lupa käyttää vain esittely-, testaus- ja arviointitoimintaan, eikä sitä ole lupa myydä tai siirtää muiden käyttöön.

Akateemiset kopiot: Jos Apple-ohjelmiston pakkauksessa on merkintä, että se on tarkoitettu koulutuskäyttöön tai jos hankitte Apple-ohjelmiston koulutusalan alennuksella, ohjelmistoa saavat käyttää vain Koulutusalan loppukäyttäjät. ”Koulutusalan loppukäyttäjällä” tarkoitetaan oppilaitosten (korkeakoulujen tai yksityisten tai kunnallisten ensimmäisen tai toisen asteen koulujen) opiskelijoita tai tiedekunnan jäseniä, henkilökuntaa ja hallintoa.

4. Suostumus tietojen käyttöön. 
A. Hyväksytte, että Apple ja sen tytäryhtiöt saattavat kerätä ja käyttää teknistä ja vastaavaa tietoa, mukaan lukien tietokoneeseenne, järjestelmäänne, ohjelmistoonne ja oheislaitteisiinne liittyvä tekninen tieto, jota kerätään tietyin aikavälein, jotta teille voitaisiin tarjota ohjelmistopäivityksiä, tuotetukea ja mahdollisia muita Apple-ohjelmistoon liittyviä palveluita ja jotta olisi mahdollista tarkistaa, että tämän Lisenssin ehtoja noudatetaan. Apple saattaa käyttää näitä tietoja, muodossa josta teitä ei voida suoraan tunnistaa, parantaakseen tuotteita tai tarjotakseen teille sopivia palveluita ja tekniikoita. 

B. Apple voi tarjota iLifen kautta tiettyjä palveluita, jotka käyttävät sijaintitietoja. Näiden palveluiden tarjoamista ja teille tarjottavien tuotteiden, palveluiden tai tekniikoiden parantamista varten Apple voi välittää, ylläpitää, prosessoida ja käyttää sijaintitietojanne. Käyttämällä sijaintiin perustuvia palveluita iLifessa osoitatte suostumuksenne Applen ja sen kumppaneiden harjoittamalle sijaintitietojenne välittämiselle, keräämiselle, ylläpitämiselle, prosessoinnille ja käytölle tällaisten palveluiden tarjoamiseksi ja teille tarjottavien tuotteiden, palveluiden ja tekniikoiden parantamiseksi. Sijaintitiedot kerätään muodossa, josta teitä ei voi tunnistaa henkilökohtaisesti. Voitte vetää pois suostumuksenne milloin tahansa olemalla käyttämättä sijaintiin perustuvia palveluita.

5. Päättyminen. Tämä Lisenssi on voimassa, kunnes se päätetään. Jos ette noudata Lisenssin ehtoja, Lisenssin voimassaolo päättyy automaattisesti heti ilman erillistä ilmoitusta Applelta. Lisenssin päättyessä Apple-ohjelmiston käyttö on lopetettava ja kaikki ohjelmiston osittaisetkin kopiot on hävitettävä.

6. Rajoitettu takuu tallennusvälineelle. Applen takuu työ- ja materiaalivirheille kattaa tallennusvälineet, joille Applen ohjelmisto on tallennettu, normaalikäytössä yhdeksänkymmenen (90) päivän ajan hankintapäivästä lukien. Apple voi harkintansa mukaan joko vaihtaa tai hyvittää tuotteen edellyttäen, että viallinen taltio ja kopio ostokuitista palautetaan Applelle tai Applen jälleenmyyjälle. TÄMÄ RAJOITETTU TAKUU JA KAIKKI TALLENNUSVÄLINEEN VÄLILLISET TAKUUT MUKAAN LUKIEN MYYTÄVYYS, TYYDYTTÄVÄ LAATU JA SOVELTUVUUS JOHONKIN MÄÄRÄTTYYN TARKOITUKSEEN ON RAJOITETTU YHDEKSÄÄNKYMMENEEN (90) PÄIVÄÄN OSTOHETKESTÄ. KOSKA JOILLAIN OIKEUSTOIMIALUEILLA EI SALLITA VÄLILLISEN TAKUUN VASTUUAJAN RAJOITTAMISTA, EDELLÄ MAINITTU EI EHKÄ KOSKE TEITÄ. TÄSSÄ ESITETTY RAJOITETTU TAKUU ON AINOA ANNETTU TAKUU JA SE KORVAA (MAHDOLLISET) MUUT DOKUMENTAATIOSSA TAI PAKKAUKSESSA ILMAISTUT TAKUUT. TÄMÄ RAJOITETTU TAKUU ILMOITTAA TEIDÄN TARKAT LAILLISET OIKEUTENNE, JOIDEN LISÄKSI TEILLÄ SAATTAA OLLA MUITA, OIKEUSTOIMIALUEESTA RIIPPUVIA OIKEUKSIA.

7. Vastuuvapautus. 
A. YMMÄRRÄTTE JA HYVÄKSYTTE, ETTÄ KÄYTÄTTE APPLE-OHJELMISTOA JA PALVELUITA OMALLA RISKILLÄNNE JA ETTÄ NIIDEN TYYDYTTÄVÄ LAATU, SUORITUSKYKY, VIRHEETTÖMYYS JA TOIMINTA OVAT KOKONAAN TEIDÄN VASTUULLANNE. APPLE-OHJELMISTO JA PALVELUT TOIMITETAAN ”SELLAISENAAN” KAIKKINE VIKOINEEN JA ILMAN MINKÄÄNLAISIA TAKUITA, JA APPLE JA APPLEN LISENSOIJAT (JOITA KOHDISSA 7 JA 8 KUTSUTAAN YHTEISNIMITYKSELLÄ ”APPLE”) VAPAUTTAVAT ITSENSÄ, EDELLÄ ESITETYN RAJATUN TAKUUN HUOMIOON OTTAEN JA SILTÄ OSIN KUIN SE SOVELLETTAVAN LAIN MUKAAN ON MAHDOLLISTA, SUORASTA, VÄLILLISESTÄ JA LAKISÄÄTEISESTÄ TUOTE- JA MUUSTA VASTUUSTA APPLE-OHJELMISTON JA PALVELUIDEN SUHTEEN MUKAAN LUKIEN KAUPALLINEN KÄYTTÖKELPOISUUS JA SOVELTUVUUS TIETTYYN TARKOITUKSEEN, LAADUN TYYDYTTÄVYYS, VIRHEETTÖMYYS JA KOLMANSIEN OSAPUOLTEN OIKEUKSIEN KUNNIOITTAMINEN. APPLE EI TAKAA, ETTÄ VOITTE KÄYTTÄÄ APPLE-OHJELMISTOA JA PALVELUITA HÄIRIÖTTÄ, ETTÄ APPLE-OHJELMISTON TAI PALVELUIDEN TOIMINNOT TÄYTTÄVÄT KAIKKI VAATIMUKSET, ETTÄ APPLE-OHJELMISTON TAI PALVELUIDEN TOIMINTA ON KESKEYTYMÄTÖNTÄ JA VIRHEETÖNTÄ, TAI ETTÄ APPLE-OHJELMISTON TAI PALVELUIDEN VIRHEET TULLAAN KORJAAMAAN. APPLE-OHJELMISTOA JA PALVELUITA EI OLE SUUNNITELTU KÄYTETTÄVIKSI TILANTEISSA TAI YMPÄRISTÖISSÄ, JOISSA APPLE-OHJELMISTON TAI PALVELUIDEN TOIMINTAHÄIRIÖ TAI NIIDEN TARJOAMAN SISÄLLÖN, DATAN TAI TIETOJEN VIRHE TAI EPÄTARKKUUS SAATTAA AIHEUTTAA KUOLEMAN, HENKILÖVAHINGON TAI VAKAVAN FYYSISEN TAI YMPÄRISTÖHAITAN, MUKAAN LUKIEN RAJOITUKSETTA YDINENERGIA-ALAN TOIMINTA, LENTOKONEEN NAVIGOINTI- TAI TIETOLIIKENNEJÄRJESTELMÄT, LENNONJOHTOJÄRJESTELMÄT, ELINTOIMINTOJA YLLÄPITÄVÄT JÄRJESTELMÄT JA ASEJÄRJESTELMÄT. MIKÄÄN APPLEN TAI APPLEN VALTUUTTAMAN EDUSTAJAN ANTAMA SUULLINEN TAI KIRJALLINEN TIETO TAI OHJE EI LUO TAKUUTA. JOS APPLE-OHJELMISTO TAI PALVELUT TODETAAN VIALLISIKSI, TE OLETTE VASTUUSSA KAIKISTA HUOLTO- JA KORJAUSKULUISTA. KOSKA JOILLAKIN OIKEUSTOIMIALUEILLA EI SALLITA VÄLILLISTEN TAKUIDEN POISSULKEMISTA TAI SOVELTUVIEN KULUTTAJAN LAKISÄÄTEISTEN OIKEUKSIEN RAJOITTAMISTA, EDELLÄ MAINITTU EI EHKÄ KOSKE TEITÄ. 

B. Ymmärrätte, että Apple ei anna takuita tai ota vastuuta mistään Apple-ohjelmiston kautta näytetyistä tai käytetyistä verkkosivustoista tai tiedoista, Palveluista ja Apple-ohjelmiston suorittamista verkkopalveluista, jotka liittyvät tällaisiin sivustoihin tai tietoihin. Jotkin Palvelut saattavat sisältää kolmansien osapuolten materiaalia. Ymmärrätte ja hyväksytte, että Apple ei ole vastuussa minkään kolmansien osapuolten materiaalin sisällön tai virheettömyyden, kattavuuden, ajantasaisuuden, paikkansapitävyyden tai laadun tutkimisesta tai arvioimisesta. Apple ei anna takuita tai suosituksia tai ole millään tavalla vastuussa mistään kolmansien osapuolien materiaalista tai mistään muusta kolmansien osapuolien tarjoamista materiaaleista, tuotteista tai palveluista. Sitoudutte olemaan käyttämättä kolmansien osapuolten aineistoa tavalla, joka loukkaa jonkin osapuolen oikeuksia. Apple ei ole millään tavalla vastuussa tavastanne käyttää kolmansien osapuolten aineistoa. Apple, sen edustajat, yhteistyökumppanit tai tytäryhtiöt eivät ole suoraan tai epäsuorasti millään tavalla vastuussa teille tai muille henkilöille Apple-ohjelmiston tai Palveluiden kautta käytettävästä, saatavasta tai katseltavasta sisällöstä tai mistään sisällön epätarkkuuksista, virheistä tai puutteista. 

8. Vastuun rajoitus. LAIN SALLIMISSA RAJOISSA JA HUOLIMATTA VASTUUTEORIASTA (SOPIMUKSEN, RIKKOMUKSEN TAI MUUN OSALTA) TAI SIITÄ, ETTÄ APPLEA OLISI VAROITETTU KYSEISEN VAHINGON MAHDOLLISUUDESTA, APPLE EI OLE MISSÄÄN TAPAUKSISSA VASTUUSSA MISTÄÄN HENKILÖVAHINGOISTA TAI SUORISTA, EPÄSUORISTA TAI VÄLILLISISTÄ VAHINGOISTA MUKAAN LUKIEN TALOUDELLISET MENETYKSET, TIEDON HÄVIÄMINEN, LIIKETOIMINNAN KESKEYTYMINEN TAI MUUT KAUPALLISET VAHINGOT TAI MENETYKSET, JOTKA JOHTUVAT APPLE-OHJELMISTON TAI PALVELUIDEN KÄYTÖSTÄ TAI ASIAKKAAN KYVYTTÖMYYDESTÄ KÄYTTÄÄ NIITÄ. KOSKA JOILLAKIN OIKEUSTOIMIALUEILLA EI SALLITA VASTUUN RAJOITTAMISTA HENKILÖVAHINGOISSA TAI EPÄSUORISSA TAI VÄLILLISISSÄ VAHINGOISSA, EDELLÄ MAINITTU EI EHKÄ KOSKE TEITÄ. Missään tapauksessa Applen kokonaiskorvausvelvollisuus vahingoista (ellei sovellettavan lain vaatimus henkilövahinkotapauksissa poikkea tästä) ei ylitä viittäkymmentä Yhdysvaltain dollaria (50,00 USD). Oheiset rajoitukset ovat voimassa myös silloin, jos yllä esitetty korvaus ei vastaa perimmäistä tarkoitustaan.

9. Vientisäätely. Sitoudutte siihen, ettei Apple-ohjelmistoa viedä edelleen suorasti eikä epäsuorasti ulkomaille, ellei tähän ole erikseen annettu lupaa Yhdysvaltain tai sen maan laissa, josta Apple-ohjelmisto on hankittu. Erityisesti Apple-ohjelmistoa ei saa viedä suorasti tai epäsuorasti (a) Yhdysvaltojen vientikiellossa olevaan maahan tai (b) kenellekään U.S. Treasury Departmentin Specially Designated Nationals -luettelossa olevalle tai U.S. Department of Commercen Denied Person’s List- tai Entity List -luetteloissa mainituille. Apple-ohjelmistoa käyttämällä annatte takuun siitä, ettette ole missään tällaisessa maassa tai luettelossa. Takaatte myös, että ette käytä Apple-ohjelmistoa mihinkään sellaiseen tarkoitukseen, joka on kielletty Yhdysvaltain laissa, mukaan lukien rajoituksetta ohjusten, ydinaseiden tai kemiallisten tai biologisten aseiden kehitys, suunnittelu, valmistus tai tuotanto.

10. Yhdysvaltain viranomaiset. Apple-ohjelmisto ja siihen liittyvä dokumentaatio on luokitukseltaan ”Commercial Items”, kuten termi on määritelty säädöksessä 48 C.F.R. §2.101, koostuen osista ”Commercial Computer Software” ja ”Commercial Computer Software Documentation”, kuten termit on määritelty säädöksessä 48 C.F.R. §12.212 tai 48 C.F.R. §227.7202, soveltuvin osin. Mikäli Lisenssin hankkija tai käyttäjä on Yhdysvaltain viranomainen, sovelletaan säädöksiä 48 C.F.R. §12.212 tai 48 C.F.R. §227.7202-1 - 227.7202-4, soveltuvin osin niin, että Commercial Computer Software ja Commercial Computer Software Documentation on lisensoitu (a) vain Commercial Item -tuotteina ja (b) samoilla näissä sopimusehdoissa ilmoitetuilla oikeuksilla, jotka koskevat kaikkia muita loppukäyttäjiä. Julkaisemattoman materiaalin oikeudet pidätetään Yhdysvaltojen tekijänoikeuslakien mukaisesti.

11. Sovellettava laki ja sopimuksen osien riippumattomuus. Tähän Lisenssiin sovelletaan Yhdysvaltojen Kalifornian osavaltion lakeja, kuten sopimuksiin, jotka on solmittu kokonaisuudessaan Kaliforniassa Kalifornian asukkaiden kesken. Tämä Lisenssi ei kuulu United Nations Convention on Contracts for the International Sale of Goods -määräysten alaisuuteen. Vaikka toimivaltainen tuomioistuin katsoisi, ettei Lisenssin jotakin osaa voida pakottaa täytäntöönpantavaksi, Lisenssi on muilta osin voimassa. 

12. Koko Sopimus ja kieli. Tämä Lisenssi muodostaa koko sopimuksen osapuolten välillä Apple-ohjelmiston käytöstä ja korvaa kaikki aikaisemmat tai samanaikaiset samaa koskevat sopimukset. Lisenssin lisäykset tai muutokset eivät ole sitovia ilman Applen kirjallista ja allekirjoitettua hyväksyntää. Lisenssin käännökset on tehty paikallisia vaatimuksia ajatellen ja mahdolliset epäselvyydet englanninkielisen version ja käännösversion välillä ratkaistaan englanninkielisen lisenssiversion eduksi.

13. Kolmansia osapuolia koskevat huomautukset 
A. Osa Apple-ohjelmistosta käyttää tai sisältää kolmannen osapuolen ohjelmistoja ja muuta tekijänoikeudella suojattua materiaalia. Tällaisen materiaalin lähdemaininnat, lisenssiehdot ja vastuuvapauslausekkeet ovat Apple-ohjelmiston sähköisessä online-dokumentaatiossa, ja tällaisen materiaalin käyttö on suojattu valmistajan vastaavilla ehdoilla.

B. MPEG-2-huomautus. Apple-ohjelmiston sisältämän MPEG-2-toiminnallisuuden osalta pätee seuraava rajoitus: MPEG-2-STANDARDIN MUKAINEN VIDEOTIEDON KOODAUS PAKATTUUN MEDIAAN ON KIELLETTY KAIKEN MUUN KUIN TÄMÄN TUOTTEEN HENKILÖKOHTAISEN KULUTTAJAKÄYTÖN OSALTA ILMAN MPEG-2-PATENTTIPORTFOLION SOVELTUVAN PATENTIN MUKAISTA LISENSSIÄ, JOKA VOIDAAN HANKKIA OSOITTEESTA MPEG LA, L.L.C, 250 STEELE STREET, SUITE 300, DENVER, COLORADO 80206.

C. MPEG-4-huomautus. Tämä tuote on lisensoitu MPEG-4 Systems Patent Portfolio License -lisenssin alaisena MPEG-4 Systems Standard -standardin mukaiseen koodaukseen. Käyttäjältä vaaditaan kuitenkin lisälisenssi ja käyttömaksuja, jos koodaus koskee (i) dataa, joka tallennetaan tai kopioidaan fyysiselle tallennusvälineelle ja josta peritään kappalekohtainen maksu ja/tai (ii) dataa, josta maksetaan kappalekohtaisesti ja joka välitetään loppukäyttäjälle pysyvää tallennusta ja/tai käyttöä varten. Lisälisenssi voidaan hankkia MPEG LA, LLC:ltä. Lisätietoja annetaan osoitteessa http://www.mpegla.com.

Tämä tuote on lisensoitu MPEG-4 Visual Patent Portfolio License -lisenssin alaisena kuluttajan henkilökohtaiseen ja ei-kaupalliseen käyttöön, joka koskee (i) MPEG-4 Visual Standard -standardin ("MPEG-4 Video") mukaista videon koodausta ja/tai (ii) sellaisen MPEG-4-videon dekoodausta, joka koodattiin kuluttajan henkilökohtaiseen ja ei-kaupalliseen käyttöön ja/tai joka saatiin MPEG LA:n MPEG-4-videontarjoajaksi lisensoimalta videontarjoajalta. Lisenssiä ei myönnetä mihinkään muuhun tarkoitukseen. 

Lisätietoja esittelykäytöstä, sisäisestä käytöstä ja kaupallisesta käytöstä sekä lisensoinnista antaa MPEG LA, LLC. Katso http: //www.mpegla.com. Vastauksia usein esitettyihin kysymyksiin MPEG LA Visual Patent Portfolio License lisenssin käyttömaksuista on osoitteissa www.apple.com/mpeg4 ja www.apple.com/quicktime/products/qt/faq.html.

D. H.264/AVC-huomautus. Niiltä osin kuin Apple-ohjelmisto sisältää AVC-koodaus- ja/tai dekoodausominaisuuksia, H.264/AVC:n kaupallinen käyttö vaatii lisälisensoinnin ja seuraavat ehdot pätevät: TÄMÄN TUOTTEEN AVC-TOIMINNALLISUUS ON LISENSOITU TÄSSÄ VAIN HENKILÖKOHTAISEEN, EI-KAUPALLISEEN KÄYTTÖÖN. KULUTTAJA VOI (i) KOODATA VIDEOTA AVC-STANDARDIN MUKAISESTI (”AVC-VIDEO”) JA/TAI (ii) DEKOODATA AVC-VIDEOTA, JONKA KULUTTAJA ON KOODANNUT HENKILÖKOHTAISESSA JA EI-KAUPALLISESSA TARKOITUKSESSA JA/TAI AVC-VIDEOTA, JOKA ON HANKITTU VIDEOPALVELUNTARJOAJALTA, JOLLA ON LUPA TARJOTA AVC-VIDEOTA. MUITA KÄYTTÖÄ JA LISENSSEJÄ KOSKEVIA TIETOJA ANTAA MPEG LA L.L.C. KATSO HTTP://WWW.MPEGLA.COM. 

E. AMR-huomautus. Tämän tuotteen tarjoamaa mahdollisuutta Adaptive Multi-Rate (”AMR”) -koodaukseen ja -purkuun ei ole lisensoitu solukkojärjestelmän kautta tehtyjen äänipuheluiden suorittamiseen tai minkään QuickTime-arkkitehtuuriin perustuvien, Windows-alustalle tarkoitettujen puhelintuotteiden käyttöön. Tuotteen tarjoamaa mahdollisuutta AMR-koodaukseen ja -purkuun ei myöskään ole lisensoitu käytettäväksi missään solukkoviestinnän infrastruktuurissa, mukaan lukien: tukiasemat, tukiasemien ohjaimet/radioverkon ohjaimet, puhelinvaihteet tai yhdyskäytävät julkisiin puhelinverkkoihin tai niistä ulos.

14. Kolmansien osapuolien ohjelmistojen ja palveluiden ehdot ja määräykset.
A. Gracenote CDDB:n käyttöehdot. iTunes sisältä ohjelman, jonka on valmistanut Kalifornian Berkeleyssä kotipaikkaansa pitävä Gracenote Inc. (”Gracenote”). Gracenoten ohjelmiston (”Gracenote CDDB -asiakasohjelmisto”) avulla Apple-ohjelmisto tunnistaa levyn verkossa ja lukee online-palvelimilta (”Gracenote CDDB -palvelimet”) musiikkiin liittyviä tietoja, kuten tiedot levyn nimestä, artistista, raidasta ja raidan nimestä (”Gracenote-tiedot”) ja suorittaa muita toimintoja. Teillä on oikeus käyttää Gracenote-tietoja vain tämän ohjelmiston loppukäyttäjille suunniteltujen toimintojen mukaisesti.

Gracenote-tiedot, Gracenote CDDB -asiakasohjelmisto ja Gracenote CDDB -palvelimet on tarkoitettu vain teidän omaan, ei-kaupalliseen käyttöönne. Lisenssi kieltää Gracenote CDDB -asiakasohjelmiston tai minkäänlaisen Gracenote-tiedon luovuttamisen, kopioimisen, siirtämisen tai välittämisen kolmannelle osapuolelle. GRACENOTE-TIETOJA, GRACENOTE CDDB -ASIAKASOHJELMISTOA TAI GRACENOTE CDDB -PALVELIMIA EI SAA KÄYTTÄÄ TAI HYÖDYNTÄÄ MUUTOIN KUIN TÄSSÄ LISENSSISSÄ MÄÄRITELTYIHIN TARKOITUKSIIN.

Gracenote-tietojen, Gracenote CDDB -asiakasohjelmiston ja Gracenote CDDB -palvelinten ei-yksinoikeudellisen lisenssin voimassaolo päättyy, mikäli ette noudata lisenssin ehtoja. Sopimuksen päättyessä Gracenote-tietojen, Gracenote CDDB -asiakasohjelmiston ja Gracenote CDDB -palvelinten käyttö on lopetettava kokonaisuudessaan. Gracenote pidättää kaikki oikeudet, mukaan lukien kaikki omistusoikeudet, Gracenote-tietoihin, Gracenote CDDB -asiakasohjelmistoon ja Gracenote CDDB -palvelimiin. Gracenote ei ole missään tilanteessa velvollinen maksamaan korvauksia teiltä saatavista tiedoista. CDDB, Inc. voi saattaa tätä sopimusta koskevat oikeutensa voimaan teitä vastaan suoraan omissa nimissään.

Gracenote CDDB -palvelu käyttää yksilöllistä tunnistusta kyselyjen seurantaan tilastollisia tarkoituksia varten. Satunnaisesti määritellyn numerotunnuksen tarkoituksena on antaa Gracenote CDDB -palvelulle mahdollisuus laskea kyselyjä niin, että kyselyn tekijän tiedot pysyvät salassa. Katso lisätietoja Gracenote Privacy Policy for the Gracenote CDDB -palvelun yksityisyydensuojasivulta.
 
Gracenote CDDB -asiakasohjelmisto ja kaikki Gracenote-tiedot on lisensoitu ”SELLAISINAAN”. Gracenote ei anna minkäänlaisia suoria tai välillisiä takuita Gracenote CDDB -palvelimilta saatujen Gracenote CDDB -tietojen oikeellisuudesta. Gracenote pidättää itsellään oikeuden tiedon poistamiseen Gracenote CDDB -palvelimilta tai tietoluokitusten muuttamiseen mistä tahansa Gracenoten tarpeelliseksi katsomasta syystä. Mitään takuuta ei anneta siitä, että Gracenote CDDB -asiakasohjelmiston tai Gracenote CDDB -palvelimien toiminta on virheetöntä tai keskeytymätöntä. Gracenote ei myöskään ole velvollinen toimittamaan teille minkäänlaisia parannettuja tai kokonaan uusia tietoja tai tietoluokituksia, joita Gracenote päättää hankkia tulevaisuudessa. Gracenotella on myös täysi oikeus lopettaa online-palvelunsa koska tahansa.

GRACENOTE VAPAUTTAA ITSENSÄ KAIKESTA SUORASTA TAI VÄLILLISESTÄ TUOTE- JA MUUSTA VASTUUSTA MUKAAN LUKIEN KAUPALLINEN KÄYTTÖKELPOISUUS, SOVELTUVUUS TIETTYYN TARKOITUKSEEN, OMISTUSOIKEUS JA OIKEUKSIEN KUNNIOITTAMINEN. Gracenote ei takaa Gracenote CDDB -asiakasohjelmiston tai minkään Gracenote CDDB -palvelimen avulla saatujen tulosten toimivuutta. GRACENOTE EI MISSÄÄN TAPAUKSESSA OLE VASTUUSSA MINKÄÄNLAISISTA VÄLILLISISTÄ TAI SUORISTA VAHINGOISTA MUKAAN LUKIEN TALOUDELLISET MENETYKSET.

B. Kerbango Tuning Service -palvelun ehdot ja määräykset. 
Palveluehdot. 3Com Corporationin ("3Com") Kerbango Tuning Service -palvelun ("Kerbango Tuning Service") käyttäjä sitoutuu noudattamaan seuraavia ehtoja ("Palveluehdot"):

3Com-linkit. Kerbango Tuning Service -palvelun hakutuloksina löydettyjä tai palvelusta linkitettyjä sivuja pitävät yllä yksityiset ihmiset ja/tai yritykset, joita 3Com ei valvo. 3Com ei vastaa hakutuloksina löydettyjen tai muulla tavalla Kerbango Tuning Service -palvelun kautta linkitettyjen sivujen sisällöstä. 

Vain henkilökohtaiseen käyttöön. Kerbango Tuning Service on tarkoitettu vain henkilökohtaiseen, ei-kaupalliseen käyttöön. Kerbango Tuning Service -palvelun käyttö tuotteen tai palvelun myyntiin tai oman verkkosivunne kävijämäärän kasvattamiseen kaupallisessa tarkoituksessa, kuten mainostustarkoituksessa, on kielletty. Kerbango-haun tuloksia ei saa muokata ja esittää ominaan, 3Comin Kerbango-kotisivua tai sen hakutulossivuja ei saa toistaa omalla verkkosivulla, eikä Kerbangon järjestelmään saa lähettää automatisoituja kyselyjä ilman 3Comin nimenomaista lupaa. 

Kerbango Tuning Service -palvelun kaupallisesta käytöstä on tehtävä sopimus 3Comin kanssa. Lisätietoja saa osoitteesta: sales@kerbango.com.

Ehtojen ja määräysten ja Kerbango Tuning Service -palvelun muutokset. 3Comilla on oikeus muuttaa tai lopettaa palveluitaan ajoittain mistä tahansa syystä ja ilman erillistä ilmoitusta, mukaan lukien oikeus palvelun lopettamiseen ilmoituksen jälkeen tai ilman erillistä ilmoitusta, eikä se ole tästä vastuussa teille, muille käyttäjille tai kolmansille osapuolille. 3Com pidättää itsellään oikeuden ajoittaiseen Palveluehtojen muuttamiseen ilman erillistä ilmoitusta. 

Vastuuvapautus. 3Com ei vastaa Kerbango Tuning Service -palvelun hakutuloksissa olevan tiedon tai aineiston virheettömyydestä, sisällöstä, täydellisyydestä, laillisuudesta, luotettavuudesta, toimivuudesta tai saatavuudesta. 3Com vapauttaa itsensä kaikesta vastuusta, mikäli tieto tai aineisto häviää, ei tallennu tai toimitetaan väärään paikkaan tai myöhässä. 3Com vapauttaa itsensä kaikesta vastuusta, mikäli Kerbango Tuning Service -palvelun kautta internetissä tapahtuvasta tiedostojen hakemisesta tai tiedon tai aineiston käytöstä aiheutuu jotakin haittaa. 

KERBANGO TUNING SERVICE -PALVELU TOIMITETAAN ”SELLAISENAAN” ILMAN MINKÄÄNLAISIA TAKUITA. 3COM VAPAUTTAA ITSENSÄ EDELLÄ NIIN SUURELTA OSIN KUIN SE SOVELLETTAVAN LAIN MUKAAN ON MAHDOLLISTA, SUORASTA, VÄLILLISESTÄ JA LAKISÄÄTEISESTÄ TUOTE- JA MUUSTA VASTUUSTA MUKAAN LUKIEN RAJOITUKSETTA KAUPALLINEN KÄYTTÖKELPOISUUS JA SOVELTUVUUS TIETTYYN TARKOITUKSEEN JA OMISTUSOIKEUKSIEN KUNNIOITTAMINEN. 3COM VAPAUTTAA ITSENSÄ KAIKESTA VASTUUSTA KERBANGO TUNING SERVICE -PALVELUN TURVALLISUUDEN, LUOTETTAVUUDEN, NOPEUDEN JA TOIMINNAN SUHTEEN. 3COM VAPAUTTAA ITSENSÄ KAIKESTA VASTUUSTA KERBANGO TUNING SERVICE -PALVELUN KAUTTA SAATUJEN TIETOJEN TAI OHJEIDEN SUHTEEN. 3COM VAPAUTTAA ITSENSÄ KAIKESTA VASTUUSTA KERBANGO TUNING SERVICE -PALVELUN KAUTTA SAATUJEN TAI SIINÄ MAINOSTETTUJEN TAI KERBANGO TUNING SERVICE -PALVELUSSA OLEVAN LINKIN KAUTTA SAATAVIEN PALVELUIDEN TAI TUOTTEIDEN SUHTEEN. 

YMMÄRRÄTTE JA HYVÄKSYTTE, ETTÄ KUN HAETTE INTERNETISTÄ TAI HANKITTE MUUTOIN AINEISTOA TAI TIETOA KERBANGO TUNING SERVICE -PALVELUN KAUTTA, TEETTE SEN OMAN HARKINTANNE MUKAAN JA OMALLA RISKILLÄNNE. TE OLETTE YKSIN VASTUUSSA MAHDOLLISISTA TIETOKONEJÄRJESTELMÄN VAURIOISTA TAI TIEDON HÄVIÄMISISTÄ, JOTKA JOHTUVAT EDELLÄ MAINITUN AINEISTON TAI TIEDON HAKEMISESTA. 

KOSKA JOIDENKIN MAIDEN LAINSÄÄDÄNTÖ EI SALLI VÄLILLISEN VASTUUN RAJOITTAMISTA, EDELLÄ MAINITTU EI MAHDOLLISESTI KOSKE TEITÄ. MYÖS JOTKUT MUUT OIKEUDET VOIVAT VAIHDELLA MAAKOHTAISESTI. 

Vastuuvapautus. 3COM EI OLE MISSÄÄN TAPAUKSESSA VELVOLLINEN VASTAAMAAN KÄYTTÄJÄN TÄTÄ LISENSSISOPIMUSTA TAI SEN KOHDETTA KOSKEVIIN VAATEISIIN, JOTKA LIITTYVÄT KERBANGO TUNING SERVICE -PALVELUN KÄYTTÖÖN, PALVELUN LUOTETTAVUUTEEN TAI KÄYTTÄJÄN KYVYTTÖMYYTEEN KÄYTTÄÄ PALVELUA. TÄMÄ VASTUUN RAJOITUS KOSKEE SUORIA, VÄLILLISIÄ, SATUNNAISIA, EPÄSUORIA, ERITYISIÄ, RANGAISTUSLUONTEISIA TAI MUITA VAHINKOJA, VAIKKA VAADE PERUSTUISI TAKUUSEEN, SOPIMUKSEEN, VAHINGONKORVAUSVASTUUSEEN (MUKAAN LUKIEN TUOTTAMUKSELLISET TEOT) TAI MUUHUN (VAIKKA 3COMIA OLISI VAROITETTU KYSEISEN VAHINGON MAHDOLLISUUDESTA). TÄMÄ VASTUUN RAJOITUS ON VOIMASSA, KUN VAHINGOT JOHTUVAT KERBANGO TUNING SERVICE -PALVELUN KÄYTÖSTÄ TAI KÄYTTÖKYVYTTÖMYYDESTÄ TAI SEN LUOTETTAVUUDESTA, TAI KERBANGO TUNING SERVICE -PALVELUN KESKEYTYMISESTÄ, LAKKAUTTAMISESTA TAI LOPETTAMISESTA (MUKAAN LUKIEN KOLMANSIEN OSAPUOLTEN AIHEUTTAMAT VAHINGOT). 3COM EI MYÖSKÄÄN VASTAA NIISTÄ VAHINGOISTA, JOTKA OVAT AIHEUTUNEET KERBANGO TUNING SERVICE -PALVELUN KAUTTA SAADUISTA TAI MAINOSTETUISTA PALVELUISTA TAI TUOTTEISTA TAI KERBANGO TUNING SERVICE -PALVELUSSA OLEVIEN LINKKIEN KAUTTA SAADUISTA PALVELUISTA TAI TUOTTEISTA, TAI KERBANGO TUNING SERVICE -PALVELUN KAUTTA SAADUISTA TAI SIELLÄ MAINOSTETUISTA TAI PALVELUN LINKKIEN KAUTTA SAADUISTA TIEDOISTA TAI OHJEISTA. TÄMÄ VASTUUN RAJOITUS KOSKEE RAJOITUKSETTA MYÖS KORVAAVIEN PALVELUIDEN TAI TUOTTEIDEN HANKINTAAN LIITTYVIÄ KULUJA, TALOUDELLISIA MENETYKSIÄ TAI HÄVINNYTTÄ TIETOA. RAJOITUS KOSKEE MYÖS KERBANGO TUNING SERVICE -PALVELUN TOIMINTAA TAI TOIMIMATTOMUUTTA TAI MITÄ TAHANSA TIETOA TAI KAUPPATAVARAA, JOKA NÄKYY KERBANGO TUNING SERVICE -PALVELUSSA TAI LIITTYY TAI ON LINKITETTY SIIHEN. NÄMÄ RAJOITUKSET OVAT VOIMASSA SIITÄ HUOLIMATTA, ETTÄ JOTKUT KORJAAVAT TOIMET EIVÄT TÄYTTÄISI PERIMMÄISTÄ TARKOITUSTAAN JA SIINÄ LAAJUUDESSA KUIN SE SOVELLETTAVAN LAIN MUKAAN ON MAHDOLLISTA. 

KOSKA JOIDENKIN MAIDEN LAINSÄÄDÄNTÖ EI SALLI VASTUUN RAJOITTAMISTA SUORIEN TAI VÄLILLISTEN VAHINKOJEN YHTEYDESSÄ, EDELLÄ MAINITTU EI EHKÄ KOSKE TEITÄ. 

Rajoittamatta aiemmin mainittua, 3Com ei ole missään tapauksessa vastuussa niistä palvelun viiveistä tai häiriöistä, jotka johtuvat suoraan tai epäsuorasti luonnonvoimista tai syistä, joihin 3Com ei voi kohtuudella vaikuttaa. Näitä ovat mm. internet-häiriöt, tietokoneen laitteiston viat, tietoliikennelaitteiden häiriöt, muiden laitteiden häiriöt, sähkökatkokset, lakot, työriidat, mellakat, kapinat, kansalaislevottomuudet, työvoima- tai tarvikepula, tulipalot, tulvat, myrskyt, räjähdykset, luonnonilmiöt, sota, valtiolliset toimet, kotimaan tai muiden maiden tuomioistuinten määräykset, kolmansien osapuolien toimitushäiriöt, tai lämmön, valon tai ilmastoinnin puute tai lämpötilan vaihtelu. 

Muut ehdot. Näihin Palveluehtoihin sovelletaan Yhdysvaltojen Kalifornian osavaltion lakeja lukuun ottamatta lainvalintaa koskevia säädöksiä ja käyttömaasta tai käyttäjän asuinmaasta riippumatta. Huolimatta siitä, että toimivaltainen tuomioistuin jostain syystä katsoisi, ettei jotakin osaa Palveluehdoista voida pakottaa täytäntöönpantavaksi, säilyvät muut Palveluehdot täysin voimassa. 

Nämä Palveluehdot muodostavat koko osapuolten välisen sopimuksen ja korvaavat kaikki aiemmin tai samanaikaisesti tehdyt sopimuksen kohdetta koskevat kirjalliset tai suulliset sopimukset. Palveluehtojen oikeuksista luopuminen tulee voimaan vasta, kun se jätetään kirjallisena ja on vahvistettu 3Comin edustajan allekirjoituksella. 

C. Google Maps -palvelun käyttö. Google Maps -palvelun käyttöä koskevat seuraavat lisäehdot: Google Mapsin palveluehdot osoitteessa http://maps.google.com/help/terms_maps.html ja Google Maps Legal Notices osoitteessa http://maps.google.com/help/legalnotices_maps.html.

EA0502
Versio 13.1.2009